CELEX: C2004/300/41
Language: hu
Date: 2004-12-04 00:00:00
Title: A Bíróság ítélete (második tanács) 2004. október 7-én a C-239/03. sz. az Európai Közösségek Bizottsága kontra Francia Köztársaság ügyben (Tagállami kötelezettségszegés – A Földközi-tenger szennyezés elleni védelméről szóló egyezmény – 4. cikk (1) bekezdése és 8. cikk – A Földközi-tenger szárazföldi eredetű szennyezés elleni védelméről szóló jegyzőkönyv – 6. cikk (1) és (3) bekezdése – A Berre-i tó elhúzódó és jelentős szennyezése elleni fellépést, annak csökkentését, illetve megelőzését szolgáló megfelelő intézkedések elfogadásának elmulasztása – Kibocsátási engedély)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/20
            
         
      A BÍRÓSÁG ÍTÉLETE
   
   (második tanács)
   2004. október 7-én
   a C-239/03. sz. az Európai Közösségek Bizottsága kontra Francia Köztársaság ügyben (1)
   
   (Tagállami kötelezettségszegés - A Földközi-tenger szennyezés elleni védelméről szóló egyezmény - 4. cikk (1) bekezdése és 8. cikk - A Földközi-tenger szárazföldi eredetű szennyezés elleni védelméről szóló jegyzőkönyv - 6. cikk (1) és (3) bekezdése - A Berre-i tó elhúzódó és jelentős szennyezése elleni fellépést, annak csökkentését, illetve megelőzését szolgáló megfelelő intézkedések elfogadásának elmulasztása - Kibocsátási engedély)
   (2004/C 300/41)
   Az eljárás nyelve: francia
   A C-239/03. sz. ügyben az Európai Közösségek Bizottsága (meghatalmazottak: G. Valero Jordana és B. Stromsky) kontra Francia Köztársaság (meghatalmazottak: G. de Bergues és E. Puisais) ügyben, az EK 226. cikk alapján tagállami kötelezettségszegés megállapítása iránt 2003. június 4-én benyújtott kereset tárgyában a Bíróság (második tanács), tagjai: C. W. A. Timmermans, a tanács elnöke, R. Schingten (előadó), R. Silva de Lapuerta, P. Kūris és G. Arestis, bírák, főtanácsnok: D. Ruiz-Jarabo Colomer, hivatalvezető: R. Grass, 2004. október 7-én meghozta ítéletét, amelynek rendelkező része a következő:
   
               1)
            
            
               Mivel nem tette meg a Berre-i tó elhúzódó és jelentős szennyezése elleni fellépést, annak csökkentését, illetve megelőzését szolgáló valamennyi intézkedést, és
               
                           —
                        
                        
                           mivel nem vette megfelelően figyelembe az Európai Gazdasági Közösség nevében az 1983. február 28-i 83/101/EGK tanácsi határozattal jóváhagyott, az Athénban 1980. május 17-én aláírt, a Földközi-tenger szárazföldi eredetű szennyezés elleni védelméről szóló jegyzőkönyv III. mellékletében meghatározott előírásokat a jegyzőkönyv megkötését követően a II. melléklet alá tartozó anyagok kibocsátása engedélyezésének módosításával,
                        
                     
                           —
                        
                        
                           a Francia Köztársaság nem teljesítette az Európai Gazdasági Közösség nevében az 1977. július 25-i 77/585/EGK tanácsi határozattal jóváhagyott, a Barcelonában 1976. február 16-án aláírt, a Földközi-tenger szennyezés elleni védelméről szóló egyezmény 4. cikkének (1) bekezdése és 8. cikke, valamint az Európai Gazdasági Közösség nevében az 1983. február 28-i 83/101/EGK tanácsi határozattal jóváhagyott, az Athénban 1980. május 17-én aláírt, a Földközi-tenger szárazföldi eredetű szennyezés elleni védelméről szóló jegyzőkönyv 6. cikkének (1) és (3) bekezdése, továbbá az EK 300. cikk (7) bekezdése alapján fennálló kötelezettségeit.
                        
                     
         
               2)
            
            
               A Bíróság a Francia Köztársaságot kötelezi a költségek viselésére.
            
         
      (1)  HL C 184., 2003.8.2.